
	ACTA (EXTRACTE)


	Expedient núm.: 
	Òrgan col·legiat: 

	JGL/2018/6 
	La Junta de Govern Local 


	DADES DE CELEBRACIÓ DE LA SESSIÓ 

	Tipus de convocatòria 
	ordinària

	Data 
	5 de febrer de 2018 

	Durada 
	des de les 20.00 fins a les 21.45 hores 

	Lloc 
	saló de sessions de la casa consistorial 

	Presidida per 
	David Rodríguez i González 

	Secretari 
	Òscar Campos i Planes 


	ASSISTÈNCIA A LA SESSIÓ 

	Nom i cognoms
	Càrrec
	Assisteix

	David Rodríguez i González
	alcalde president
	Sí

	Lluís Xavier Villaró i Gonzàlez
	1r tinent d’alcaldia
	Sí

	Ramon Xandri i Solé
	2n tinent d’alcaldia
	Sí

	Rosó Barrera i Call
	3a tinenta d’alcaldia
	Sí

	Maria Isabel Roca i Guitart
	4a tinenta d’alcaldia
	Sí

	Sara Alarcón i Postils
	regidora de Cultura
	Sí

	Antoni Carralero i Ruiz
	regidor de Medi Ambient, Participació i Parcs i Jardins
	Sí

	Yasmina Valderrama i Ramallo
	Regidora de Salut, Polítiques d’Igualtat i Joventut
	Sí


Una vegada verificada pel secretari la constitució vàlida de l’òrgan, el president obre la sessió, procedint a la deliberació sobre els assumptes inclosos en l’ordre del dia.
	A) PART RESOLUTIVA 


	Aprovació de l'acta de la sessió anterior

	Favorable
	Tipus de votació: unanimitat

	Es dóna compte de l'acta de la Junta de Govern Local de la sessió anterior, presentada a la consideració dels membres de la Junta i en no presentar-se cap consideració queda aprovada per unanimitat dels seus membres.


ACCIÓ SOCIAL
	Expedient 231/2018. Projecte d'atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament, 
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de setze euros (16,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


	Expedient 231/2018. Projecte d'atenció als infants en alt risc social

	Favorable
	Tipus de votació: unanimitat

	L’Ajuntament de Solsona porta a terme el projecte d’atenció als infants en alt risc social, que té per objecte garantir que alguns infants que es troben en greu situació social o econòmica puguin rebre suport per reduir les conseqüències que aquesta situació els provoca.
Vist l’informe emès per l’assistent social de l’Ajuntament,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda atorgar una subvenció de vint-i-un euros (21,00 €) a la família mencionada en l’informe emès per l’assistent social de l’Ajuntament i en les condicions que s’especifiquen en l’informe.


CONVENIS
	Expedient 232/2018. Conveni per al finançament de la implementació de polítiques de dones a la comarca del Solsonès per a l'any 2018

	Favorable
	Tipus de votació: unanimitat

	Es dóna compte del conveni de col·laboració entre el Consell Comarcal del Solsonès i l’Ajuntament de Solsona per al finançament de la implementació de polítiques de dones a la comarca del Solsonès per a l’any 2018 i que es transcriu tot seguit:
"Conveni de col·laboració entre el Consell Comarcal del Solsonès i l'Ajuntament de Solsona per al finançament de la implementació de polítiques de dones a la comarca del Solsonès per a l'any 2018
Reunits
D’una banda, Sara Alarcón i Postils, presidenta del Consell Comarcal del Solsonès, actuant en el seu nom i representació, amb domicili al carrer dels Dominics, 12 de la ciutat de Solsona.
I de l’altra, David Rodríguez i González, alcalde i president de l’Ajuntament de Solsona, actuant en el seu nom i representació, amb domicili al carrer del Castell, 20 de la ciutat de Solsona.
Les parts es reconeixen mútuament, en la qualitat en que intervenen, la capacitat d’obrar necessària per atorgar aquest conveni i, a aquest efecte,
Manifesten
I) Que és voluntat del Consell Comarcal del Solsonès i de l’Ajuntament de Solsona la implementació de polítiques de dones i d’igualtat d’oportunitats a la comarca del Solsonès, així com el manteniment del Servei d’Informació i Atenció a les Dones creat l’any 2005 entre el Consell Comarcal del Solsonès i l’Ajuntament de Solsona amb el suport de l’Institut Català de les Dones.
II) A través del SIAD (Servei d’Informació i Atenció a les Dones), s’ofereix informació sobre recursos d’interès per a les dones; atenció psicològica i assessorament jurídic gratuït a les dones de la comarca.
III) El Consell Comarcal del Solsonès ha aprovat III Pla Comarcal de Polítiques de Dones i Igualtat d’oportunitats a la Comarca del Solsonès (2016-2019), al qual els diferents ajuntaments de la comarca es poden adherir i obtenir recursos per al seu desplegament a través de diferents subvencions públiques.
IV) El Consell Comarcal ofereix el suport tècnic necessari als ajuntaments de la comarca en la implementació de projectes en el marc del desplegament del III Pla comarcal de polítiques de dones.
Per tot això, les parts acorden formalitzar aquest conveni de col·laboració, per la qual cosa,
Acorden
Primer. Aquest conveni té per objecte la col·laboració entre el Consell Comarcal del Solsonès i l’Ajuntament de Solsona per al finançament de la implementació de polítiques de dones a la comarca del Solsonès. L’aportació que l’Ajuntament de Solsona realitza al Consell Comarcal per a tal efecte respon a la quantitat de 0,75€ per habitant (calculat a partir de les dades de l’Idescat corresponents al 2017). Per a l’any 2018, l’aportació és la següent:
Aportació de l’Ajuntament de Solsona: 6.730,50 €.
Població del municipi de Solsona: 8974 habitants.
Segon. L’ajuntament farà arribar el present conveni degudament signat al Consell Comarcal del Solsonès abans del 30 d’abril de 2018.
Tercer. El suport tècnic que el Consell Comarcal ofereix als ajuntaments per la implementació de polítiques de dones es veurà condicionat a la signatura del present conveni.
Quart. La vigència d’aquest conveni s’estableix fins a 31 de desembre de 2018 i sempre i quan ambdues parts hagin donat compliment a les obligacions que s’assenyalen en el present document.
I perquè consti, i en prova de conformitat, les parts signen el present document."
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda aprovar el contingut del conveni esmentat i autoritzar l’alcalde per signar-lo.


CULTURA
	Expedient 229/2018. Escola El Vinyet - utilització material

	Favorable
	Tipus de votació: unanimitat

	Vista la sol·licitud presentada i subscrita per l'Escola El Vinyet, en què demana poder utilitzar 50 cadires els dies 6 i 7 de febrer, per rebre la visita de mestres de la Catalunya Central;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.

	Expedient 228/2018. Futbol Base Solsona Arrels - festa final de curs

	Favorable
	Tipus de votació: unanimitat

	Vista la sol·licitud presentada i subscrita per JGE, amb DNI núm. *877E, representant del Futbol Base Solsona Arrels, en què demana poder utilitzar la Sala Polivalent i l'espai de davant la Sala, l'estand de les botifarres, un escenari i permís per poder fer un sopar concert que finalitzarà a les 24.00 hores el dia 25 de maig, per dur a terme la festa de final de temporada del Futbol Base Solsona Arrels;
A proposta dels regidors delegats de Cultura, d'Esports i de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita amb la condició que s’han de fer càrrec d’anar a buscar i retornar el material esmentat.


	Expedient 227/2018. AEiG Pare Claret - utilització equipaments municipals

	Favorable
	Tipus de votació: unanimitat

	Vista la sol·licitud presentada i subscrita per MCG, amb DNI núm. *424V, representant de l'Agrupament Escolta i Guia Pare Claret, en què demana poder utilitzar la sala d'actes del Casal de Cultura i Joventut i la sala del costat de la ràdio tots els dissabtes, a partir d'aquesta setmana, de les 16.00 a les 18.00 hores, per poder realitzar activitats del cau;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient 226/2018. Escola Setelsis - utilització material

	Favorable
	Tipus de votació: unanimitat

	Vista la sol·licitud presentada i subscrita per Elisabeth Traveset, directora de l'Escola Setelsis, en què demana poder utilitzar 10 biombos des del dia 11 de maig al dia 16 de juny, per poder dur a terme una exposició del 50è aniversari de l'Escola al vestíbul superior de la Sala Polivalent;
A proposta de la regidora delegada de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


ESPORTS
	Expedient 857/2017. Club Orientació Berguedà - MOC Camp 2018

	Favorable
	Tipus de votació: unanimitat

	Vista la sol·licitud presentada i subscrita per PLC, representant del Club Orientació Berguedà, en què exposa que la setmana del 18 al 23 de febrer es durà a terme una competició internacional d'orientació urbana a algunes poblacions del Berguedà, Bages i Solsonès (MOC Camp 2018) i demana el que tot seguit es relaciona per poder fer una prova a Solsona el dia 20 de febrer, de les 15.00 a les 18.00 hores:
- permís per a realitzar els entrenaments i les diferents competicions,
- espais per a poder instal·lar una quarantena, on els esportistes puguin canviar-se i guardar el material mentre realitzen les competicions, amb lavabos propers,
- col·laboració amb la Policia Local en un màxim de tres punts  concrets per a poder donar preferència als esportistes,
- una ambulància,
- 30 tanques per a muntar la zona de meta,
- un punt d'electricitat a la zona de meta, per a instal·lar l'arc i els diferents ordinadors de cronometratge,
- aportar ajudes per a aconseguir proveïdors comarcals que puguin presentar productes de la comarca per a poder deixar-los provar als esportistes i que coneguin la cultura catalana; es pot convidar a castellers, bastoners i qualsevol altre entitat que pugui representar el nostre país,
- suport institucional i representació en la presentació del MOC Camp 2018 als esportistes i també en les diferents entregues de premis que es realitzaran en les diferents competicions,
- difusió als diferents pobles i ciutats de l’esdeveniment;
A proposta del regidor delegat d’Esports,
La Junta de Govern Local, en virtut de les facultats que té delegades per decret de l’alcaldia 125/2015, de 10 de juliol, per unanimitat dels assistents acorda concedir el que sol·licita excepte la col·laboració amb l’ambulància.


GOVERNACIÓ
	Expedient 197/2018. 66a edició de la Fira de Sant Isidre - ubicació sector automoció

	Favorable
	Tipus de votació: unanimitat

	Vista la sol·licitud presentada per Sara Alarcón i Postils, presidenta del Consell Comarcal del Solsonès, i Josep Caelles i Subirana, director de la Fira de Sant Isidre, en què demanen que es talli a la circulació al trànsit un carril de la rotonda de “ca l’Esquitx” i els dos sentits al tram de l’avinguda del Cardenal Tarancon, en el tram comprès entre cal Coll i la Pastisseria;
Vist l’informe 27/2018 emès per la Policia Local i a proposta de la regidora delegada de Governació,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda comunicar als sol·licitants que s’autoritza el tall al trànsit els dos sentits al tram de l’avinguda del Cardenal Tarancon, en el tram comprès entre cal Coll i la Pastisseria i que es denega el tall a la circulació al trànsit d’un carril de la rotonda de “ca l’Esquitx”.


PROMOCIÓ ECONÒMICA
	Expedient 212/2018. 14a Fira del Trumfo i la Tòfona, dies 3 i 4 de març de 2018

	Favorable
	Tipus de votació: unanimitat

	Vista la sol·licitud presentada i subscrita per Sara Alarcón i Postils, com a presidenta del Consell Comarcal del Solsonès, en què, amb motiu de la celebració, els dies 3 i 4 de març de 2018, de la 14a Fira del Trumfo i la Tòfona de Catalunya, sol·licita l’autorització per a l’ocupació dels espais que tot seguit es relacionen:
- plaça del Camp per a la venda de trumfos i tòfones, fira de productes alimentaris i Festa del Vi
- sala cultural de l’Ajuntament: dissabte, 3 de març, de les 11.00 a les 14.00 hores per un tast de vins
- sala Homilies d’Organyà de la Biblioteca Carles Morató: dissabte, 3 de març, de les 18.00 a les 19.00 hores per una xerrada sobre el càncer de mama
- sala de plens de l’Ajuntament: diumenge, 4 de març, de les 12.00 a les 13.00 hores per a l’acte de lliurament del Premi Bufet
- Sala Polivalent en cas de pluja per a poder-hi realitzar la Fira;
Així com la cessió dels materials i serveis següents:
- ús dels serveis públics de sota el monument de la plaça del Camp
- ús de l’espai de sota el monument per a poder-hi desar material de la Fira
- 15 tanques d’obra
- dos bidons, graelles, quatre safates i quatre pinces per a coure carn
- taulers, cavallets i cadires per a 150 persones a la plaça del Camp per al dinar de firaires del dissabte
- 10 taules grans de plàstic i 50 cadires a la sala cultural de l'Ajuntament per a la cata de vins de dissabte
- 20 taules de plàstic a la plaça del Camp per a la Festa del Vi
- l'equip de so gran pels dos dies de la Fira a la plaça del Camp
- tres contenidors petits de matèria orgànica
- baixar totes les taules de la UBIC, sis taulells d’AMISOL i tres papereres de cada (paper, rebuig i envasos), que estan al magatzem del Consell Comarcal i portar-ho a la plaça del Camp
- activar la megafonia del nucli antic durant els dies de la Fira
- deixar lliure d’aparcament tota la plaça del Camp durant l’horari de la Fira
- tallar la circulació del trànsit a la plaça del Camp deixant una via d’accés a la plaça pel passeig nou (Kinoko), en un únic sentit;
Vist l’informe 31/2018 emès per la Policia Local i a proposta dels regidors delegats de Promoció econòmica, de Governació i de Cultura,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda concedir el que sol·licita.


	Expedient Programa Suport i Acompanyament Planificació Estratègica 2017. Sol·licitud de subvencions per a entitats locals

	Favorable
	Tipus de votació: unanimitat

	Atès que l’Ajuntament de Solsona, en el marc del Pla d’acció per a l’impuls del desenvolupament local de Solsona i Cardona a través de la col·laboració publicoprivada, té prevista per a l’exercici 2018 l’execució dels projectes estratègics que es detallen a continuació:
1. Diagnosi sectorial de la restauració a Solsona i Cardona.
2. Identificació amb actors públics i privats dels projectes a portar a terme al 2019-2023 pel Pacte de Territori, a través de l’Agència de Desenvolupament Local de Solsona i Cardona.
3. Fòrum del talent en femení. Talentària;
Atès que el Servei Públic d’Ocupació de Catalunya, en data 17 de novembre de 2017, ha resolt favorablement atorgar a l’Ajuntament de Solsona, una subvenció de 49.870,40 euros, amb càrrec a la partida pressupostària D/460000124/331D/0000, del pressupost del Servei Públic d’Ocupació de Catalunya per a l’any 2017, destinada a finançar el programa anomenat “Projectes estratègics prioritaris per al 2018 del pla d'acció per a l'impuls del desenvolupament local de Solsona i Cardona a través de la col·laboració publicoprivada" i específicament els tres projectes esmentats anteriorment;
Atès que abans de presentar la sol·licitud al Servei Públic de Catalunya, l’Ajuntament de Solsona va sol·licitar els següents pressupostos, per a la realització del projecte Diagnosi sectorial de la restauració a Solsona i Cardona:
1. Fundació Alícia, alimentació i ciència, FP, amb un pressupost de 19.965,00 € (IVA inclòs) de 14 de juliol de 2017.
2. CET consultors, amb un pressupost de 29.645,00 € (IVA inclòs) de 6 de juliol de 2017.
3. Raiels SCP, amb un pressupost 19.800,46 € (IVA Inclòs) de 5 d'agost de 2017;
A proposta del regidor delegat de Promoció econòmica,
La Junta de Govern Local, en virtut de les facultats que té delegades per decret d’Alcaldia 125/2015, de 10 de juliol, i per unanimitat dels assistents, acorda iniciar la contractació de les activitats que estan detallades al projecte Diagnosi sectorial de la restauració a Solsona i Cardona amb l’empresa que va presentar l’oferta més avantatjosa, Raiels RCP, amb NIF núm. J25794603, per un pressupost total de 19.800,46 € (IVA inclòs), segons la proposta de serveis que l’empresa va presentar a l’Ajuntament de Solsona, el passat 5 d’agost de 2017.


El president aixeca la sessió, de la qual, com a secretari, estenc aquesta acta.

Vist i plau
El secretari
El president

